Diari Oficial de la Generalitat Valenciana


Sumari del DOGV 3707, del 13-03-2000 (2000/1899)

DECRET 30/2000, de 7 de març, del Govern Valencià, pel qual es crea el Col·legi Públic d’Educació Especial número 2 a Alacant, per desglossament del Col·legi Públic d’Educació Especial Santo Ángel de la Guarda d’Alacant.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1899


Data del document
:   07-03-2000

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Alacant
    * centre d'ensenyament

DECRET 30/2000, de 7 de març, del Govern Valencià, pel qual es crea el Col·legi Públic d'Educació Especial número 2 a Alacant, per desglossament del Col·legi Públic d'Educació Especial Santo Ángel de la Guarda d'Alacant. [2000/Q1899]
  
El Col·legi Públic d'Educació Especial Santo Ángel de la Guarda d'Alacant té actualment nou unitats d'Educació Especial. Per a atendre les necessitats d'escolarització d'alumnes amb necessitats educatives especials de caràcter greu i permanent, sense possibilitat d'integració en centres ordinaris, s'han habilitat cinc unitats, a més a més de les inicials.
  
El nou centre s'ubicarà als locals de l'Escola d'Educació Infantil la Serra de Foncalent, el qual mitjançant el Decret 134/1999, de 17 de setembre, del Govern Valencià (DOGV de 28 de setembre de 1999), amb efectes del curs acadèmic 1998/1999, va cessar en les seues activitats.
  
La Direcció Territorial de Cultura i Educació d'Alacant emet informe en què es proposa el desglossament del centre existent.
  
Els mestres que tinguen destinació definitiva al Col·legi Públic d'Educació Especial Santo Ángel de la Guarda i que, com a conseqüència del desglossament, s'adscriguen al nou centre creat per este decret, mantindran en este centre l'antiguitat que tenien al centre d'origen, en aplicació d'allò que s'ha establit en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents (Boletín Oficial del Estado de 6 d'octubre de 1998).
  
En virtud d'això, conformement al que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, aplicable als centres específics d'Educació Especial segons s'establix en la seua disposició addicional segona, a proposta del conseller de Cultura, Educació i Ciència, després de la deliberació prèvia del Govern Valencià, en la reunió del dia 7 de març de 2000,
  
DECRETE
  
Article 1
  
Es crea, per desglossament del Col·legi Públic d'Educació Especial Santo Ángel de la Guarda d'Alacant, codi 56568411, el següent centre docent:
  
Província: Alacant
  
Localitat: Alacant
  
Denominació: Col·legi Públic d'Educació Especial número 2
  
Codi: 90848610
  
Titular : Generalitat Valenciana
  
Domicili: carrer de Pablo Neruda, número 7
  
Composició: 5 unitats d'Educació Especial
  
Capacitat: 40 llocs escolars d'Educació Especial
  
Article 2
  
Els llocs de treball del centre seran els següents:
  
1. Personal docent:
  
- 4 d'Educació Especial: Pedagogia Terapèutica
  
- 1 d'Educació Especial: Audició i Llenguatge
  
2. Personal no docent:
  
- 3 educadors
  
- 1 fisioterapeuta
  
- 4 adjunts de taller
  
Article 3
  
El Col·legi d'Educació Especial Santo Ángel de la Guarda, codi 01946482, queda configurat de la següent forma:
  
Unitats: 9 d'Educació Especial
  
Capacitat: 72 llocs escolars d'Educació Especial
  
1. Llocs docents:
  
- 10 d'Educació Especial: Pedagogia Terapèutica
  
- 3 d'Educació Especial: Audició i Llenguatge
  
- 1 d'Educació Física
  
2. Personal no docent:
  
- 8 educadors
  
- 2 fisioterapeutes
  
- 2 adjunts de taller
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que siguen necessàries per al compliment i desenrotllament d'allò establit en este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entendran referits a l'inici del curs escolar 1999/2000.
  
Valencia, 7 de març de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS